Însuși titlul volumului, care este varianta germană a principiului lui Platon din Sofistul: ta onta os estin legein ("a da glas celor ce sunt așa cum sunt"), sună nefiresc, și asta din cauza traducerii fidele a lui "die Sachen sagen, wie sie sind" ("a spune lucrurile așa cum sunt"), atîta doar că în românește firesc ar fi sunat "a spune lucrurilor pe nume" sau "a descrie lucrurile așa cum sunt ele".